Καλησπέρα παιδιά. Εύχομαι να είστε εσείς και οι οικογένειές σας καλά. Ειλικρινά μου λείπετε πολύ. Να προσέχετε την υγεία σας και να προσπαθείτε να κάνετε δημιουργικά πράγματα, που σας ευχαριστούν, αλλά καλλιεργούν και το πνεύμα σας.

Στα πλαίσια του Μαθηματικού Ομίλου του σχολείου μας δημιούργησα στην ψηφιακή πλατφόρμα του Υπουργείου Παιδείας (e-me), μια ψηφιακή τάξη «Κυψέλη». Εκεί θα ανεβάζω διάφορους γρίφους, σπαζοκεφαλιές κ.ά. Δεν θα τα ανεβάζω στην ιστοσελίδα του σχολείου, γιατί από τη Δευτέρα 23/03/2020 εκεί θα αναρτώνται οι επαναληπτικές εργασίες όλων των τάξεων (και για τα Μαθηματικά).

Όσοι και όσες επιθυμείτε να γίνετε μέλη αυτής της ομάδας πρέπει να ακολουθήσετε τα εξής βήματα:

1. Θα μπείτε στην διεύθυνση : <https://4all.e-me.edu.gr>
2. Θα δημιουργήσετε λογαριασμό:

Όνομα Χρήστη: (το όνομα που θα βάλετε θα μου το στείλετε στο email μου:

[stelbenos@gmail.com](mailto:stelbenos@gmail.com))

Κωδικός: (όποιον θέλετε)

Επιβεβαίωση Κωδικού:

Ε-mail: (αυτό που μου έχετε δώσει)

Όνομα:

Επώνυμο:

Μαθητής

Ενημερώθηκα για τους όρους χρήσης (να το τσεκάρετε)

και πατήστε

Δημιουργία Λογαριασμού

1. Μου στέλνετε το όνομα χρήστη.
2. Εγώ θα σας κάνω μέλη της «κυψέλης» και όταν συνδεθείτε ξανά στον λογαριασμό σας, θα δείτε πάνω δεξιά στο καμπανάκι μια ειδοποίηση. Θα την ανοίξετε και θα πατήσετε συμμετοχή. (θα γίνει το συντομότερο δυνατόν)
3. Θα είστε πια μέλη κι όταν μπείτε στην κυψέλη θα μπορείτε στον «τοίχο της» να δείτε τις αναρτήσεις μου, να σχολιάσετε και να έχουμε έτσι μια ασφαλή επικοινωνία.

Αν κάτι δεν το έχω γράψει σωστά συγχωρήστε με, είναι και για μένα πρώτη φορά που το επιχειρώ. Θα είμαι στη διάθεσή σας για τυχόν απορίες. Αν δεν σας απαντήσω αμέσως οφείλεται σε φόρτο εργασίας κι όχι ότι σας αγνοώ.

Καλό σας βράδυ, με αγάπη ο δάσκαλός σας.